[{"text_idx": "#000000", "text": "Eksootiline ko\u0303rvitsamoos ananassi, sidruni ja apelsiniga"}, {"text_idx": "#000001", "text": "Ja\u0308rgmine retsept teile katsetamiseks. Seekord u\u0308ks eksootiline ko\u0303rvitsamoos ananassi, sidruni ja apelsiniga. Oma ko\u0303rvitsakasvatusest jagasin muljeid SIIN. Kuidagi tuli hakata neid maakerasid ka hoidistama."}, {"text_idx": "#000002", "text": "Ko\u0303rvitsamoos valmis tegelikult kiiresti ja kingitusteks. Viskasin ku\u0308simuse o\u0303hku, et mida ko\u0303rvitsale sobib juurde lisada ja saingi vastuse, et ko\u0303ik need komponendid, millest kohe ka juttu tuleb."}, {"text_idx": "#000003", "text": "Ega pikka juttu polegi, peale selle, et ma ja\u0308rjekordselt ei oska ta\u0308pselt o\u0308elda, kui palju ma midagi potti panin. Eks te tehke ka oma tunde ja maitse-eelistuste ja\u0308rgi. Mu retseptid ongi pigem inspiratsiooniks, sest mul endal ei tulnud ka varem mo\u0303ttessegi ananassi moosi sisse panna. Aga na\u0308ed, ku\u0308si ja uuri ja saadki teada! Ma loodan, et teile maitses, kes seda juba proovisid!"}, {"text_idx": "#000004", "text": "Ko\u0303rvitsamoos ananassi, sidruni ja apelsiniga"}, {"text_idx": "#000005", "text": "1 kg vo\u0303i rohkem ko\u0303rvitsatu\u0308kke (ko\u0303rvitsa vo\u0303ib ka riivida, aga ma seekord tu\u0308keldasin ja pa\u0308rast pu\u0308reestasin)"}, {"text_idx": "#000007", "text": "2 o\u0308koapelsini (va\u0308ikesteks tu\u0308kkideks tu\u0308keldatud ja koor riivitud)"}, {"text_idx": "#000009", "text": "Keeda ko\u0303rvits koos teiste viljadega pehmeks, pu\u0308reesta, lisa suhkur ja keeda veel natuke aega. Pane kuumutatud purkidesse ja kaaneta."}, {"text_idx": "#000011", "text": "Mida rohkem suhkrut, seda paksem moos (ja seda ebatervislikum). Selgitasin juba eelmise retsepti juures, miks ma ei kasuta kunagi moosisuhkrut. Sest to\u0308o\u0308deldud suhkrut ja kaaliumsorbaati on erinevates so\u0308o\u0308kides ku\u0308ll ja veel."}, {"text_idx": "#000012", "text": "Kui ko\u0303rvitsamoos ei ole va\u0308ga magus, sobib see minu arvates ka soolaste toitude juurde."}]